সেভাবেই যিনি আজ এনালগ বাংলাদেশকে ‘ডিজিটাল বাংলাদেশ’-এ পরিণত করছেন। তাঁর নাম মোস্তফা জব্বার। আন্তর্জাতিক মাতৃভাষা দিবসের রূপকার রফিকুল ইসলামের মৃত্যুর পর তাঁর মূল্যায়ন করে বলা হয় যে, বাংলাকে রাষ্ট্রভাষা হিশেবে প্রতিষ্ঠার জন্যে ১৯৫২ সালে জীবন উৎসর্গ করেছিলেন সালাম-রফিক। আর সেই ভাষাকে আন্তর্জাতিক মাতৃভাষা দিবস হিসেবে স্বীকৃতি দেয়ার জন্য ভ্যাঙ্কুভারের সালাম-রফিকের নাম কাকতালীয়ভাবে অভিষিক্ত। সে সূত্র ধরে বলতে চাই, বায়ান্নের সালাম-রফিক-বরকত-জব্বারের সাথে ভিন্নভাবে যুক্ত হয়েছে আরেক জব্বারের নাম। তিনি হচ্ছেন মোস্তাফা জব্বার। যিনি আমাদের প্রাণের বর্ণমালাকে যুক্ত করেছেন আধুনিক প্রযুক্তির সাথে। যিনি আলোকিত করছেন ভাষার ভুবন। তাঁর জন্য চাই একুশে পদক!